Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Suurvallat lähettivät YK:n turvallisuus- neuvostolle kirjeen. Siinä syytettiin, -
että Iran on rikkonut ydinsopimusta koskevaa päätöslauselmaa.
Gazaa hallitseva islamistinen Hamas -
kutsuu palestiinalaisia suojelemaan al-Aksan moskeijaa.
Hamasin vihanlietsonta on yltynyt juutalaisten juhlapyhien alla.
YK on kutsunut koolle ministeritason kokouksen, jossa pyydetään maita -
tarjoamaan lisää paikkoja Syyrian pakolaisten asuttamiseksi.
USA, Iso-Britannia, Ranska ja Saksa osallistuivat muiden maiden ohella -
Iranin ydinsopimuksen solmimiseen heinäkuussa 2015.
Nyt nämä maat ilmoittivat eilen, että Iran on rikkonut -
YK:n turvallisuusneuvoston ydinsopi- musta koskevaa päätöslauselmaa.
Maat lähettivät asiasta YK:n pääsihteerille Ban Ki-moonille -
sekä turvallisuusneuvoston puheenjohtajana toimivalle -
Espanjan YK-lähettiläälle kirjeen. Siinä todettiin, -
että Iranin hiljattain ampumat ballis- tiset ohjukset voivat kantaa ydinkärkiä.
USA on varoittanut aiemmin tässä kuussa useita kertoja, -
että Iranin ohjuskokeet voivat johtaa uusiin Iranin vastaisiin pakotteisiin -
osana kansainvälistä vastausta.
En sulkisi pois mahdollisuutta, että kansainvälinen yhteisö tai USA -
voivat määrätä uusia pakotteita Irania vastaan.
Pakotteista ei järin paljon puhuta etukäteen, -
jottei niiden tehokkuus heikkenisi.
Mutta pakotteet voivat toki olla osa vastausta.
Iranin ulkoministeri Zarif puolestaan vakuutteli kansainväliselle yhteisölle,-
että Iran käyttää ballistisia ohjuksia puolustustarkoituksiin.
Hän korosti, että viimeaikaiset, -
kansainvälisen yhteisön tuomitsemat ohjuskokeet eivät ole rikkoneet -
Iranin ja P5+1-maiden eli USA:n, Venäjän, Kiinan, Ranskan, -
Iso-Britannian ja Saksan solmimaa ydinsopimusta.
On julkisesti tiedossa, että Iran ei aio käyttää ohjuksiaan ketään vastaan, -
vaan ainoastaan itsepuolustukseen.
Me haastamme kaikkia niitä, jotka epäilevät ohjusohjelmaamme, -
antamaan saman lausunnon, etteivät ne aio iskeä muita maita vastaan.
Että voimankäytöllä ei edistetä ulkopolitiikkaa.
Että YK:n peruskirjankin mukaan -
voimankäyttö on sallittua vain itsepuolustusta varten.
Iran on sitoutunut siihen, -
että se käyttää voimaa vain itsepuolustukseen.
Mutta jos Irania vastaan isketään, se puolustautuu. Siksi meillä on ohjuksia.
USA:n, Britannian, Ranskan ja Saksan kirjeessä huomautettiin myös, -
että Iranin sotilasjohto on moneen otteeseen sanonut, -
että ohjukset on tarkoitettu suoraksi uhaksi Israelille.
Israelin YK-lähettiläs Danon oli tyytyväinen suurvaltojen kirjeestä -
ja sanoi, että Iranin on vastattava Israel-vihamielisyydestään.
Hän pyysi turvallisuusneuvostoa toimimaan. Danon korosti, -
että Iran on paljastanut todelliset kasvonsa hymynaamion takaa.
Hamas antoi virallisen lausunnon, jonka otsikko oli -
"al-Aksa pysyy pääasiallisena inspiraation lähteenä -
Jerusalemin intifadan (kansannousun) nuorille kostajille".
Hamas pyysi kaikkia palestiinalaisia ja Israelin arabeja puolustamaan -
al-Aksan moskeijaa, joka sijaitsee Temppelivuorella, -
raamatullisten temppeleiden paikalla.
"Suojelkaa moskeijaa invaasiolta", Hamas vetosi.
Lisäksi Hamas uhkasi, että intifada-nuoriso ei alistu -
Israelin yrityksiin "luoda todellisuus, jossa palestiinalaisilta kielletään -
pääsy Haram al-Sharifille" eli Temppelivuorelle.
Islamistinen Hamas voimistaa al-Aksaa koskevaa lietsontaansa -
vuosittain juutalaisten pääsiäisen alusviikkoina.
Tänä vuonna pääsiäinen alkaa 22. huhtikuuta.
Hamasin pyrkimys on kiristää jännitystä, -
aiheuttaa häiriöitä ja terroritekoja.
Sitten Geneveen: YK kutsui koolle ministeritason kokouksen, -
johon osallistuivat myös pääsihteeri sekä pakolaisasiain päävaltuutettu.
Kokouksessa pyydettiin, että maat sitoutuisivat -
asuttamaan Syyrian pakolaisia omissa maissaan.
Meidän on löydettävä keinot hoitaa tätä kriisiä inhimillisemmin, -
organisoidummin ja kohtuuden- mukaisemmin. Se onnistuu vain, -
jos kansainvälinen yhteisö pääsee yhteisymmärrykseen keinoista.
YK arvioi, -
että Syyrian naapurimaissa asuvista 4,8 miljoonasta syyrialaispakolaisesta-
noin 10 % tarvitsee kipeästi asuin- paikan jostakin kolmannesta maasta.
YK:n pääsihteeri Ki-moon painotti, että "kun tilanne hoidetaan kunnolla, -
pakolaisten vastaanottaminen hyödyttää kaikkia".
Pyydän kaikkia maita toimimaan solidaarisesti -
yhteisen humaaniutemme puolesta -
ja lupaamaan uusia keinoja Syyrian pakolaisten vastaanottamiseksi.
Näitä voivat olla uudelleen asutta- minen, humanitaarinen vastaanotto, -
perheiden yhdistäminen sekä työ- ja opiskelumahdollisuudet.
Eri valtiot ovat luvanneet tähän mennessä yli 178 000 paikkaa, -
mutta pyydän tätäkin mittavampia sitoumuksia, -
ja kehotan muita maita liittymään mukaan.
Kun tilanne hoidetaan kunnolla, -
pakolaisten vastaanottaminen hyödyttää kaikkia.
Pakolaisjärjestö UNHCR arvioi, -
että ainakin 10 prosenttia Syyrian pakolaisista tarvitsee -
uutta asuinpaikkaa tai muuntyyppistä sisäänpääsyä kolmanteen maahan.
Puhumme noin 480 000 ihmisestä, mikä on suhteellisen pieni määrä -
verrattuna Turkin, Libanonin ja Jordanian asuttamiin miljooniin.
Kansainvälinen yhteisö -
on tähän mennessä lupautunut asuttamaan pakolaisista alle 4 %.
Vajaa puolet tästä on toistaiseksi onnistuttu asuttamaan.
On tärkeä huomauttaa, -
että lähinnä länsimaat ovat tehneet näitä lupauksia.
Se herättää kysymyksiä, miksi Lähi-idän maat, kuten Saudi-Arabia -
ja Iran, ovat kieltäytyneet ottamasta vastaan Syyrian pakolaisia, -
vaikka ne ovat sotkeutuneet voimakkaasti Syyrian konfliktiin.
Turkin presidentti Erdogan matkusti eilen USA:han.
Hänen on määrä osallistua huomenna 50 muun johtajan ohella -
ydinturvallisuushuippukokoukseen Washingtonissa.
Presidentti Erdoganille on sovittu -
kahdenvälinen tapaaminen USA:n varapresidentin Bidenin kanssa.
USA:n viranomaiset eivät kertoneet, onko suunnitteilla -
virallinen tapaaminen presidentti Obaman kanssa.
Turkin tiedotusvälineissä on spekuloitu kiivaasti, -
tapaako presidentti Erdogan Obaman.
Jotkut näkevät, että jos tapaaminen ei järjesty, se on USA:lta harkittu teko, -
joka johtuu eripurasta koskien Syyriaa sekä Turkin sisäpolitiikkaa.
Nato-maa Turkki kuuluu USA:n johtamaan liittoumaan, -
joka taistelee Isisiä vastaan Syyriassa ja Irakissa, -
mutta USA ja Turkki ovat vahvasti eri mieltä Pohjois-Syyrian kurdijoukoista.
USA on tukenut kurdeja sotilaallisesti.
Turkki taas näkee kurdit turvallisuusuhkana.
Lisäksi Yhdysvallat on suhtautunut yhä kriittisemmin -
Turkin sananvapaustilanteeseen.
USA on ilmaissut huolensa asiasta monia kertoja.
Kiitos seurasta. Tämä oli 1 500:s TV7:n Israel-uutisten lähetys.
Haluankin kiittää kaikkia, jotka ovat tehneet tämän mahdolliseksi.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman